“ศบค.” พบคนไทยมาจากอินเดีย ป่วย “โควิด” เพิ่ม 1 ราย ติดเชื้อสะสม 3,382 คน
“ศบค.” พบคนไทยมาจากอินเดีย ป่วย “โควิด” เพิ่ม 1 ราย เที่ยวบินเดียวกับผู้ป่วยยืนยันก่อนหน้า ติดเชื้อสะสม 3,382 คน 
“ศบค.” พบคนไทยมาจากอินเดีย ป่วย “โควิด” เพิ่ม 1 ราย เที่ยวบินเดียวกับผู้ป่วยยืนยันก่อนหน้า ติดเชื้อสะสม 3,382 คน
19 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 19 ส.ค.63 ระบุว่า พบผู้ป่วยยืนยันติดเชื้อรายใหม่ 1 ราย เป็นผู้ที่เดินทางมาจากอินเดีย และเข้าพักในสถานที่เฝ้าระวังที่รัฐจัดให้ (State Quarantine) ในกรุงเทพมหานคร
โดยผู้ป่วยรายนี้เป็นหญิงไทย อายุ 37 ปี อาชีพพนักงานนวด เดินทางถึงไทย วันที่ 8 ส.ค. เที่ยวบินเดียวกับผู้ป่วยยืนยันก่อนหน้า 18 ราย ตรวจหาเชื้อ ครั้งที่ 2 ในวันที่ 17 ส.ค. ผลตรวจพบเชื้อ ไม่มีอาการ
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,382 ราย เป็นผู้ป่วยในประเทศ 2,444 ราย และผู้ป่วยที่พบใน State Quarantine จำนวน 445 ราย รักษาหายเพิ่ม 9 ราย รักษาหายแล้ว 3,199 ราย ยังรักษาตัวอยู่ในโรงพยาบาล 125 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย